Naiste tööalase diskrimineerimise teema ja statistikaameti andmetele toetuvad meediateated, mis kuulutavad, et juba rohkem  kui pooled avalikus halduses töötajatest on naised, on põhjustanud kartusi avaliku teenistuse "feminiseerimisest" Saksamaal. Kuigi naiste positsioon avalikus teenistuses on viimastel aastatel järk-järgult paranenud, kas ikkagi saab rääkida valdkonna "feminiseerimisest"? Autor analüüsib olukorda lähemalt, käsitledes naiste töö ja positsiooni kohta läbiviidud uurimusi, ametlikku statistikat ning võrdse kohtlemise poliitikat koos vastava õigusregulatsiooniga.